Իր վերադարձից անմիջապես հետո Ֆլորենտինո Պերեսը նախաձեռնեց երկրորդ գալակտիկոսի ստեղծման լայնամասշտաբ ծրագիրը: Սկզբի համար փոփոխություններ եղան ակումբի ղեկավար անձնակազմի մեջ. Նախագահի խորհրդական դարձավ նախկին ֆուտբոլիստ լեգենդար Զինեդին Զիդանը: Հունիսի 9-ին երկարատև ասեկոսեներից ու բանակցություններից հետո թիմ եկավ Ռիկարդո Կական «Միլանից» 68 մլն եվրո փոխհատուցման դիմաց: Նա կնքեց 6ամյա պայմանագիր ու դարձավ առաջին գալակտիկոսը: Հետո ակումբը գնեց 2008 թվականի աշխարհի լավագույն խաղացող Կրիշտիանու Ռոնալդուին, ով վաղուց երազում էր կրել սպիտակ մարզաշապիկը: Նրա համար ակումբը վճարեց 80 մլն ֆունտ ստեռլինգ (93,4 մլն եվրո): Հունիսի 25-ին 15 մլն եվրոյի դիմաց ակումբը գնեց «Վալենսիայի» 23-ամյա պաշտպան Ռաուլ Ալբիոլին: 2009-ի հուլիսի 1-ին պաշտոնապես հաստատվեց Կարիմ Բենզեմայի տեղափոխությունը: Տրանսֆերի արժեքը կազմեց 35 մլն եվրո: Ակումբը հետ վերադարձրեց Էստեբան Գրաներոյին ու Ալվարո Արբելոային, ովքեր ակումբի սաներ են հանդիսանում: Արբելոայի համար ակումբը վճարեց 4 մլն եվրո, կնքվեց հնգամյա պայմանագիր: Օգոստոսի 5-ին ակումբը գնեց Ալվարոյի նախկին թիմակցին` Խաբի Ալոնսոյին: Տրանսֆերը արժեցավ 30 մլն եվրո: